Новая стратэгія Эўрапейскага банку рэканструкцыі і разьвіцьця
Галоўная » Навіны Беларусі » Новая стратэгія Эўрапейскага банку рэканструкцыі і разьвіцьця
Эўрапейскі банк рэканструкцыі і разьвіцьця зацьвердзіў новую стратэгію для Беларусі.Прадугледжваецца пераход у адносінах ЭБРР зь Беларусьсю ад сцэнарнай на стандартную стратэгію супрацоўніцтва і пачатак супрацоўніцтва зь дзяржсэктарам, у тым ліку зь дзяржбанкамі.
Асноўныя палажэньні стратэгіі:
пашырыць крэдытныя лініі на падтрымку малога і сярэдняга бізнэсу, што выдзяляюцца прыватным банкам;
пашырыць і праграму гандлёвага фінансаваньня для стымуляцыі зьнешняга гандлю Беларусі;
тэхнічная дапамога і, магчыма, фінансавая падтрымка ва ўгодах перад прыватызацыяй і ў часе яе. Такое супрацоўніцтва будзе сфакусаванае на тэхнічнай падтрымцы стваранага ў Беларусі Агенцтва па прыватызацыі і падрыхтоўцы да прыватызацыі шэрагу сярэдніх і буйных дзяржпрадпрыемстваў;
плянаванае прадстаўленьне мэтавых крэдытных лініяў на павышэньне энэргаэфектыўнасьці, падтрымка замежных інвэстараў, якія рэалізуюць праекты аднаўляльных крыніц энэргіі.
ЭБРР дзейнічае ў Беларусі ад 1992 году.На кастрычнік 2009 году аб'ём фінансаваньня банкам праектаў у Беларусі за ўвесь пэрыяд супрацы склаў $ 460 млн.У межах праграмаў падтрымкі малога і сярэдняга бізнэсу ЭБРР працуе з 6-ю беларускімі прыватнымі банкамі.ЭБРР прагназуе зьніжэньне ВУП Беларусі ў 2009 годзе на 3%.Паводле ацэнкі экспэртаў банку, інфляцыя ў Беларусі сёлета складзе 15,2%.